钦定古今图书集成/明伦汇编/氏族典/第214卷 > 何镐
## 钦定古今图书集成/明伦汇编/氏族典/第214卷 > 何镐

按《邵武府志》：“镐，字叔京，兑之子。兑尝受陈氏之学于
东平马伸，镐既承家庭之训，又从朱熹游，自是讲辨
精密，一意操存，没身不懈。初用兑致仕恩，补安溪簿，
未赴。舅氏邓柞帅江西，辟掌书写机宜文字，再调汀
州上杭丞，数行县事，专用宽仁为治，白罢税外无名
之赋，人便安之。部使者郑伯熊好士，行部，得镐喜甚”，
顾郡事不理，囚系或累月不得释，乃檄镐佐其守。镐
入幕，取文书阅视，旬日皆尽。又以田税不均，贫弱受
病，思为均之之说甚详。以年格循资调潭州善化令，
将行而卒。镐自幼孝谨，有器识，世居七台之麓、小溪
之滨，学者称为“台溪先生